止齋和七五兄次淵明止酒詩韻
作者：薛季宣
朝代：宋

paragraphs: 知止良獨艱，吾兄獨安止。
不止郊園外，只止塵埃裏。
脩爲止至善，孝愛止爲子。
眷言兄止之，得止以爲喜。
至止內泓澄，非心止弗起。
止靜有餘歡，止中得妙理。
勿謂止爲難，止躬徒正己。
止乎吾未見，致知知止矣。
兄乎止孰似，兄止無端涘。
艮止視兼山，止斯千萬祀。